stanford-oval/wikipedia huggingface dataset:
החלטה 42 של מועצת הביטחון של האו"ם

| --- | --- |

 תאריך:  5 במרץ 1948
 ישיבה מספר:  263
 קוד:  S/691 (מסמך)
 נושא:  שאלת ארץ ישראל
 סיכום הצבעה:  8 הצביעו בעד 0 הצביעו נגד 3 נמנעו 
 תוצאה:  התקבלה
 הרכב מועצת הביטחון
 חברות קבועות:  טיוואן הרפובליקה הסינית צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1923–1955) ברית המועצות
 חברות לא קבועות:  ארגנטינה ארגנטינה בלגיה בלגיה קנדה קנדה קולומביה קולומביה סוריה סוריה הרפובליקה הסובייטית הסוציאליסטית האוקראינית הרפובליקה הסובייטית הסוציאליסטית האוקראינית
 
החלטה 42 של מועצת הביטחון של האו"ם היא החלטה שהתקבלה ב-5 במרץ 1948 על ידי מועצת הביטחון של האומות המאוחדות.
ההחלטה קראה לחברות הקבועות במועצת הביטחון להתייעץ ביניהן על המצב בארץ ישראל ולהמליץ על דרך פעולה בפני כל חברות מועצת הביטחון בנושא זה. ההחלטה גם קראה לכל הממשלות והעמים, ובמיוחד אלה מסביב לארץ ישראל, לסייע בכל מצב אפשרי.
8 מדינות תמכו בהחלטה, 0 התנגדו וארגנטינה, סוריה ובריטניה נמנעו.
ראו גם

תוכנית החלוקה
מלחמת העצמאות
החלטה 43 של מועצת הביטחון של האו"ם
הביאנלה של שנג'ן - הונג קונג לעירוניות ואדריכלות

מיצג בביאנלה של 2009
הביאנלה של שנג'ן - הונג קונג לאורבניזם ואדריכלות הוא אירוע בינלאומי המתקיים אחת לשנתיים.
הרעיון למימוש הביאנלה מקורו בוונציה, כאשר מועצת העיר פרסמה החלטה בתאריך 19 אפריל 1893 להציע את הקמתה של "הביאנלה הלאומית לאומנות". בביאנלה בוונציה עדיין שומרים על מסורת של משתתפים בכל מדינה, בתערוכות ישנם ביתני ארצות יחד עם תערוכה בינלאומית רחבה יותר.
בשנת 2005, החליטה ממשלת שנזן בסין לארגן את הביאנלה לאורבניזם ואדריכלות עם המטרה שלה כדי לקדם את העיר כעיר ובראשונה של ליצור רעיונות חדשים בנושאי אדריכלות סינית ואורבניות.
החלטה 426 של מועצת הביטחון של האו"ם

| --- | --- |

מיקום גבול הצפון של ישראל
 תאריך:  19 במרץ 1978
 ישיבה מספר:  2,075
 קוד:  S/RES/426 (מסמך)
 נושא:  ישראל ולבנון
 סיכום הצבעה:  12 הצביעו בעד 0 הצביעו נגד 2 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1955–1980) ברית המועצות
 חברות לא קבועות:  בוליביה בוליביה קנדה קנדה צ'כוסלובקיה צ'כוסלובקיה גבון גבון הודו הודו כווית כווית מאוריטניה (1959–2017) מאוריטניה ניגריה ניגריה ונצואלה (1930–1954) ונצואלה גרמניה המערבית גרמניה המערבית
החלטה 426 של מועצת הביטחון של האו"ם הייתה החלטה של מועצת הביטחון של האו"ם שהתקבלה פה אחד ב-19 במרץ 1978, על ידי מועצת הביטחון של האומות המאוחדות. ההחלטה התקבלה באותו יום ומיד לאחר שהתקבלה החלטה 425.
ההחלטה

ההחלטה אישרה את סמכויות האכיפה של כח יוניפי"ל לשישה חודשים על פי המלצת מזכ"ל האו"ם, כשלאחר שישה חודשים העניין יובא להחלטה נוספת.
נציגי צ'כוסלובקיה וברית המועצות נמנעו בהצבעה, ונציג הרפובליקה העממית של סין לא השתתף בה.
ראו גם

הסכסוך הישראלי-ערבי
יחסי ישראל–לבנון
האקדח מת מצחוק (סדרת סרטים)

כרזת הסרט השלישי והאחרון בסדרה: "האקדח מת מצחוק ⅓33: העלבון האחרון"
האקדח מת מצחוק (באנגלית: The Naked Gun) היא סדרת סרטי קומדיה אמריקניים אשר נכתבו והופקו על ידי ג'ים אברהמס, דייוויד צוקר וג'רי צוקר בכיבובם של לזלי נילסן, פריסילה פרסלי, או. ג'יי. סימפסון וג'ורג' קנדי. שני הסרטים הראשונים בסדרה בוימו על ידי דייוויד צוקר. הסרטים מבוססים על סדרת הטלוויזיה "מחלק משטרה" (באנגלית: "Police Squad!‎"), בה שיחק נילסן בתחילת שנות ה-80 של המאה ה-20.
הסרטים בסדרה > האקדח מת מצחוק: מתוך תיקי מחלק משטרה!

לוטננט פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית ועליו לעצור את המתנקשים.
הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות.
הסרטים בסדרה > האקדח מת מצחוק ½2: מהפח אל הפחד

פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה.
הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות.
הסרטים בסדרה > האקדח מת מצחוק ⅓33: העלבון האחרון

אף על פי שדרבין הספיק לצאת לגמלאות, הוא נקרא למשימה אחת אחרונה – להיכנס לכלא תחת מסווה. בכלא דרבין חושף מזימה לפוצץ פצצה בטקס פרסי האוסקר.
הסרט זכה לביקורות שליליות בעיקר, ולציון 53% באתר ריכוז הביקורות Rotten Tomatoes, מתוך 32 ביקורות.
שחקנים ראשיים

| שחקן | דמות |
| --- | --- |
לזלי נילסן: לוטננט פרנק דרבין
פריסילה פרסלי: ג'יין ספנסר
ג'ורג' קנדי: קפטן אד הוקן
או. ג'יי. סימפסון: השוטר נורדברג
ריצ'רד גריפית'ס: ד"ר אלברט מיינהאמר
ה'ש"א

ה'ש"א (5,301) ובקיצור ש"א – היא שנה עברית  אשר החלה ביום א' בתשרי, אור ל-2 בספטמבר 1540 (לפי הלוח היוליאני, שהיה נהוג אז), והסתיימה ביום כ"ט באלול, 21 בספטמבר 1541.
המולד של תשרי חל ביום רביעי, 17 שעות ו-380 חלקים. לפיכך זו שנה מסוג השג. היא מעוברת, ואורכה 385 ימים.
זו שנה שנייה לשמיטה, ושנת 19 במחזור העיבור ה-280. תקופת ניסן שבשנה זו היא תחילת שנת 9 (סימנה טלזא) במחזור השמש ה-190.
שנה זו היא שנת 1,472 לחורבן הבית, ושנת 1,852 לשטרות.
נפטרו

כ"ג בסיוון - רבי יעקב פולק, אבי שיטת החילוקים בפולין
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ה'ת"ט

ה'ת"ט (5,409) ובקיצור ת"ט – היא שנה עברית  אשר החלה ביום א' בתשרי, אור ל-17 בספטמבר 1648, והסתיימה ביום כ"ט באלול, 6 בספטמבר 1649.
המולד של תשרי חל ביום חמישי, 14 שעות ו-348 חלקים. לפיכך זו שנה מסוג השא. איננה מעוברת, ואורכה 355 ימים.
זו שנה חמישית לשמיטה, ושנת 13 במחזור העיבור ה-285. תקופת ניסן שבשנה זו היא תחילת שנת 5 (סימנה הלבא) במחזור השמש ה-194.
שנה זו היא שנת 1,580 לחורבן הבית, ושנת 1,960 לשטרות.
אירועים

בשנה זו המשיכו פרעות ת"ח ות"ט.
הודפס לראשונה הספר שני לוחות הברית.
נפטרו

י"ג בשבט – רבי מאיר די בוטון, פוסק וראש ישיבה בסלוניקי ובגאליפולי ובעל שו"ת מהר"ם די בוטון.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'ת"ם

.
ה'ת"ם או ה'ת"מ (5,440) ובקיצור ת"ם או ת"מ – היא שנה עברית  אשר החלה ביום א' בתשרי, אור ל-7 בספטמבר 1679, והסתיימה ביום כ"ט באלול, 22 בספטמבר 1680.
המולד של תשרי חל ביום שלישי, 19 שעות ו-587 חלקים. לפיכך זו שנה מסוג החא. היא מעוברת, ואורכה 383 ימים.
זו שנה ראשונה לשמיטה, ושנת 6 במחזור העיבור ה-287. תקופת ניסן שבשנה זו היא תחילת שנת 8 (סימנה חיהז) במחזור השמש ה-195.
שנה זו היא שנת 1,611 לחורבן הבית, ושנת 1,991 לשטרות.
אירועים

בשנה זו התרחשה גלות מוזע, אחד האסונות הכבדים בתולדות יהדות תימן בו מצאו את מותם כשלושה רבעים מיהודי קהילה זו.
נולדו

רבי ישראל יעקב אלגאזי, הראשון לציון
רבי אביעד שר שלום באזילה, רב וראש ישיבה, מקובל, מהנדס ואסטרונום יהודי איטלקי. רבה של מנטובה (נפטר ה'תק"ד).
נפטרו

כ"ט בכסלו – רבי אהרן שמעון שפירא מפראג, אב"ד יהדות פראג וראש הישיבה, רב מדינת בוהמיה.
י"א בשבט – נתן העזתי, נביאה של התנועה השבתאית.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
האני דיז'ון

| --- | --- |

 לידה:  המאה ה־20 שיקגו, ארצות הברית 
 שם לידה:  האני רדמונד
 מוקד פעילות:  ארצות הברית 
 עיסוק:  די ג'יי, מפיקה מוזיקלית, מוזיקאית
 סוגה:  האוס
 
האני רדמונד (באנגלית: Honey Redmond; המכונה האני דיז'ון) היא די ג'יית, מפיקה מוזיקלית ומוזיקאית אלקטרונית אמריקאי. היא נולדה בשיקגו ובסיסה בעיר ניו יורק ובברלין.
היא מופיעה במועדונים, ירידי אמנות, גלריות ואירועי אופנה בין-לאומיים.
ביוגרפיה

האני דיז'ון נולדה בשנות ה-70 וגדלה בצד הדרומי של שיקגו. היא תיארה את המצב ואמרה שהיא "גדלה למשפחה ממעמד הביניים, שאוהבת אפרו-אמריקאים", והייתה מאוד מוזיקלית. היא החלה לבלות במועדונים באמצע שנות העשרה שלה עם הסכמת הוריה כל עוד לימודיה לא נפגעו. בשנות ה-90 היא החלה להופיע כדי ג'יית.
בסביבות שנת 2000 היא גם הפכה למפיקה מוזיקלית. בתקופתה בשיקגו היא הכירה והתחנכה על ידי די ג'יים ומפיקים מוזיקליים כמו דריק קרטר, מארק פארינה וגריינסקיירס. בסוף שנות ה-90, האני דיז'ון עברה לניו יורק, שם הכירו לה את מקסי רקורדס ודני טנגליה. לאחר שנחשפה לראשונה לטכנו בסצנת ההאוס של שיקגו, היא הופיעה במעגל המועדונים המחתרתי של ניו יורק והשתתפה בתצוגות אופנה. בשנת 2017 הוציאה דיז'ון את אלבום הבכורה שלה בשם, The Best of Both Worlds.
דיז'ון שיתפה פעולה עם לואי ויטון ודיור במשך מספר שנים והייתה אחראית על המוזיקה בתצוגות האופנה של החברות הללו. דיז'ון תוארה כ" די ג'יית האוס פופולרית בעולם המוזיקה". על ידי הניו יורק טיימס ב-2013. בשנת 2020 השתתפה דיון ברמיקס הרשמי של "Free Woman" מאת ליידי גאגא.
אקטיביזם ותדמית ציבורית

רדמונד היא טרנסג'נדרית. היא תומכת למען זכויות טרנסג'נדרים ומודעות כלפיהם, ודיברה מניסיונה כדי ג'יי טרנסית שחורה במוזיקת דאנס.
דיסקוגרפיה > אלבומי אולפן

2013: Classic Through the Eyes Of: Honey Dijon
2017: The Best of Both Worlds
דיסקוגרפיה > רמיקסים בולטים

"Free Woman" – ליידי גאגא
"I Don't Search I Find" – מדונה
"Break My Soul" – ביונסה
הערות שוליים

↑  Meet Honey Dijon, the DJ Behind the Louis Vuitton x Supreme Soundtrack, Highsnobiety, ‏2017-09-13 (באנגלית)
1 2 3  Hawgood, Alex (2013-02-07). "At the Vortex of Music and Fashion". The New York Times (באנגלית אמריקאית). ISSN 0362-4331. נבדק ב-2022-08-06.
↑  "Real Talk: Honey Dijon on What it Means to Be a DJ"
1 2 3  Honey Dijon Interview: Clubs and fashion have always been lovers, Skiddle.com (באנגלית)
↑  "RA.657 Honey Dijon ⟋ RA Podcast"
↑  Honey Dijon: From Chicago to the World, daily.redbullmusicacademy.com (באנגלית)
1 2  Condé Nast, Meet Honey Dijon, the House DJ With an Encyclopedic Knowledge of All Things High Fashion, Vogue, ‏2017-09-14 (באנגלית אמריקאית)
↑  "Fireside Chat Honey Dijon"
1 2  Louis Vuitton Menswear F/W 2018 Original Soundtrack (באנגלית), נבדק ב-2022-08-06
↑  Free Woman (Honey Dijon Realness Remix) - Single by Lady Gaga & Honey Dijon (באנגלית אמריקאית), 2020-08-28, נבדק ב-2022-08-06
↑  https://twitter.com/ladygaga/status/1299377611907375104, Twitter
| --- | --- |
בקרת זהויות :  MusicBrainz: 740c6238-3f5d-4e63-8836-826ad6c611ab  VIAF: 944154381056530292376   WorldCat (עם VIAF): 944154381056530292376
החלטה 462 של מועצת הביטחון של האו"ם

| --- | --- |

 תאריך:  9 בינואר 1980
 ישיבה מספר:  2190
 קוד:  S/RES/462 (מסמך)
 נושא:  שלום וביטחון בינלאומיים
 סיכום הצבעה:  12 הצביעו בעד 2 הצביעו נגד 1 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1955–1980) ברית המועצות
 חברות לא קבועות:  בנגלדש בנגלדש גרמניה המזרחית גרמניה המזרחית ג'מייקה ג'מייקה מקסיקו מקסיקו ניז'ר ניז'ר נורווגיה נורווגיה הפיליפינים הפיליפינים פורטוגל פורטוגל תוניסיה תוניסיה זמביה זמביה
 
החלטה 462 של מועצת הביטחון של האו"ם היא החלטה של מועצת הביטחון של האו"ם שהתקבלה ב-9 בינואר 1980, על ידי מועצת הביטחון של האומות המאוחדות.
ההחלטה דנה בפלישה הסובייטית לאפגניסטן. כיומיים קודם לכן, הטילה ברית המועצות וטו על הצעה קודמת בנושא זה. במהלך הדיונים על ההצעה, הדגישו כמה מחברות המועצה את האופי החמור של המצב וכי הוא מצדיק דיון בעצרת הכללית של האומות המאוחדות.
ההצעה התקבלה לבסוף עם רוב של 12 חברות ולמרות התנגדות של ברית המועצות וגרמניה המזרחית. כמו כן, זמביה נמנעה. בעקבות זאת, התכנסה העצרת הכללית של האומות המאוחדות לדיון החירום השישי שלה.
ראו גם

המלחמה הקרה
הערות שוליים

↑  Kapteyn, Paul Joan George (1981). International organization and integration: annotated basic documents and descriptive directory of international organizations and arrangements (2 ed.). Brill Archive. p. 215. ISBN 978-90-247-2579-3.
↑  United Nations Secretary-General (2006). Repertory of practice of United Nations organs: Supplement. Articles 9 to 22 of the Charter, covering the period 1 January 1979 to 31 December 1984, Issue 6. United Nations Publications. p. 70. ISBN 978-92-1-133659-7.
הביוגרפיה הגרמנית הכללית

| --- | --- |

 
 מידע כללי
 מאת:  מחברים שונים 
 שפת המקור:  גרמנית 
 סוגה:  אנציקלופדיה 
 הוצאה
 הוצאה:  Duncker & Humblot 
 מקום הוצאה:  לייפציג 
 תאריך הוצאה:  1875 
 עורך:  הוועדה ההיסטורית ליד האקדמיה המלכותית למדעים 
 סדרה
 הספר הבא:  הביוגרפיה הגרמנית החדשה 
 
עמוד השער של אחד מ-56 כרכי הביוגרפיה הגרמנית הכללית
הביוגרפיה הגרמנית הכללית (בגרמנית: Allgemeine Deutsche Biographie; בראשי תיבות: ADB) היא אנציקלופדיה ביוגרפית שיצאה לאור בגרמניה בין השנים 1875–1912 (ובהדפסה חוזרת בין 1967–1971) על ידי הוועדה ההיסטורית (גר') של האקדמיה המלכותית למדעים של בוואריה (אנ'), בעריכת רוכוס פון ליליינקרון (אנ').
הביוגרפיה משתרעת על פני 56 כרכים והיא כוללת סימוכין לביוגרפיות של כ-26,500 אנשים שמתו לפני 1900. היא הודפסה בלייפציג בהוצאת Duncker & Humblot.
פרויקט עוקב של הביוגרפיה, היא הביוגרפיה הגרמנית החדשה הלא-גמורה, שרואה אור החל משנות ה-50 של המאה ה-20.
הביוגרפיות שבביוגרפיה הגרמנית הכללית (בטקסט מלא), לצד אלו שבביוגרפיה החדשה (אינדקס בלבד) הועלו לרשת האינטרנט וניתן לחפש בהם באתר "ביוגרפיה גרמנית" (גר').
האקאן הראשון, מלך שוודיה

האקאן הראשון, או האקאן האדום (בשוודית: Håkan Röde) היה מלך שוודיה שמלך במשך כעשור במחצית השנייה של המאה ה-11. המידע אודותיו מועט וברובו שנוי במחלוקת. דבר לא ידוע על תקופת מלכותו. כינויו "האדום" לקוח מרשימות המלכים שבתוך "החוק של וסטרייטלנד" (Västgötalagen), שנכתב במאה ה-13. אותו מקור טוען שהאקאן נולד בלוון שבוסטרייטלנד.
הרצף השושלתי

למרות הסתירה בין המקורות, מקובל להניח באופן כללי שמעמדו של האקאן כיורשו של סטנקיל כמלך שוודיה הוא נכון. הוא מלך החל משנת 1070 בכמה אזורים בשוודיה לאחר שירש את אלסטן סטנקילסון והחל משנת 1075 גם באופלנד, לאחר שרש את אנונד גרדסקה. ברשימת המלכים שמופיעה באנציקלופדיה הלאומית השוודית נמחק שמו של אנוד גרדסקה והאקאן מופיע כיורשו של אלסטן סטנקילסון. על פי הטענה באנציקלופדיה הלאומית ייתכן גם שהם משלו יחד עם אינגה הזקן בשנות השמונים של המאה ה-11. במכתב שנשלח על ידי האפיפיור גרגוריוס השביעי הוא פונה לאינגה יחד עם האקאן או עם אלסטן סטנקילסון כמלכי וסטרייטלנד ומורה להם לגבות מעשר כמורה ולשלוח כמרים לרומא כדי לעבור שם הכשרה.
באנציקלופדיה בריטניקה נאמר ש"בסוף התקופה הוויקינגית (1050 לערך), נותרה שוודיה כפדרציה רופפת של מחוזות. שושלת מונסו נכחדה ב-1060. לאחר מותו של חתנו של אחרון מלכי שושלת זו, סטנקיל, ב-1066, פרצה מלחמת אזרחים. בשנת 1080 לערך מלכו בניו של סטנקיל, אינגה, ואלסטן". אם המונח "מלחמת אזרחים" הוא התיאור המתאים לתקופה שבין השנים 1066 – 1080, השליטים של אותה תקופה יכלו להיות מוגדרים בתחום האפור שבין "מלך" ל"מצביא". תיאור תקופה זו בהיסטוריה של שוודיה כ"תקופת מעבר" (Translatio imperii) יכול להתבסס בעיקר על רוויזיוניזם היסטורי ספקולטיבי שהתרחש ככל הנראה במגמות סותרות החל מראשית המאה ה-13 לכל המאוחר.
הרצף השושלתי > אדם מברמן

על פי יצירתו של אדם מברמן, מעשי הבישופים של כנסיית המבורג, שנכתבה בשנות השבעים ובראשית שנות השמונים של המאה ה-11, היה האקאן מלך נבחר שכיהן לאחר שהודחו אלסטן, בנו של סטנקיל ואנונד גרדסקה.
הרצף השושלתי > החוק של וסטרייטלנד

על פי רשימות המלכים שבחוק של וסטרייטלנד, האקאן האדום מלך 13 שנים כיורשו של סטנקיל.
הרצף השושלתי > סאגות

בסאגה אודות מגנוס אולפסון, חלק ממחזור העולם של סנורי סטורלוסון, שנכתב ב-1225, רשום האקאן כיורשו של סטנקיל: "סטנקיל, המלך השוודי, מת בערך באותה עת בה נפלו של ההאראלדים, והמלך שמלך אחריו נקרא האקאן. אחריו מלך אינגה, בנו של סטנקיל".
באופן דומה, בסאגת האראוור (Hervarar saga) מהמאה ה-13 נכתב: "לסטנקיל היה בן בשם אינגה, שהיה מלך לאחר האקאן".
היספניה יודאיקה (כתב עת)

| --- | --- |

 מו"ל:  האוניברסיטה העברית בירושלים 
 שפה:  עברית 
 
היספניה יודאיקה הוא כתב עת מדעי על תולדות יהדות חצי האי האיברי ופזורתה בעידן המודרני. רואה אור במרכז היספניה יודאיקה בפקולטה למדע הרוח באוניברסיטה העברית בירושלים. יש בו שני חלקים בעברית ובאנגלית.
עורכיו הם פרופ' יום טוב עסיס ורחל איבנייס-ספרבר.
ה'ת"ס

.
ה'ת"ס (5,460) ובקיצור ת"ס – היא שנה עברית  אשר החלה ביום א' בתשרי, אור ל-24 בספטמבר 1699, והסתיימה ביום כ"ט באלול, 13 בספטמבר 1700.
המולד של תשרי חל ביום חמישי, 9 שעות ו-691 חלקים. לפיכך זו שנה מסוג השא. איננה מעוברת, ואורכה 355 ימים.
זו שנת שמיטה, ושנת 7 במחזור העיבור ה-288. תקופת ניסן שבשנה זו היא תחילת שנת 28 (סימנה כחיבז) במחזור השמש ה-196.
שנה זו היא שנת 1,631 לחורבן הבית, ושנת 2,011 לשטרות.
אירועים

רבי מאיר איזנשטט (מהר"ם א"ש), מתמנה בגיל 30 כראש ישיבת וורמייזא, בעזרת יהודי החצר רבי שמשון ורטהיימר.
נולדו

ה' בכסלו - רבי חיים הכהן רפפורט,  רב פולני-גליצאי בן המאה ה-18. רבה של לבוב ומראשי הלוחמים בפרנקיסטים (נפטר ה'תקל"א).
כ"ב בתמוז - רבי מלאכי הכהן, רב איטלקי, מגדולי רבני ליוורנו במאה ה-18, שנודע בספרו האנציקלופדי לכללי התלמוד "יד מלאכי" (נפטר ה'תקל"ב).
נפטרו

א' באדר - רבי שמואל בן יוסף, מחבר הפירושים עולת תמיד ועולת שבת על השולחן ערוך (נולד בסביבות שנת ה'ת').
א' באייר - רבי יוסף יוסקה, רבה של מינסק ושל דובנא.
כ"ב באייר - רבי יוסף אטיאס, רב ומדפיס הולנדי ממוצא ספרדי (נולד ה'שצ"ה בערך).
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
היפוליטוס מתבאי

היפוליטוס מתבאי (ביוונית: Ἱππόλυτος ὁ Θηϐαῖος) היה סופר ביזנטי מסוף המאה ה-7 או תחילת המאה ה-8. הכרוניקה שלו, שנשתמרה רק בחלקה, היא מקור חשוב במיוחד לכרונולוגיה של הברית החדשה.
קטעים שנשתמרו מפוזרים בכ-40 כתבי יד, ועוסקים בעיקר במשפחה הקדושה. על פי הכרוניקה של היפוליטוס, ישו נצלב בשנת 30 לספירה, ומרים, אמו של ישו חיה עוד 11 שנים, ומתה בשנת 41 לספירה.
הכרוניקה מצוטטת פעמיים ב"הערות כרונולוגיות קצרות" שקובצו תחת הקיסר הביזנטי קונסטנטינוס החמישי (קיסר בשנים 741–775). אפיפאניוס הנזיר (אנ'), שכתב בתחילת המאה ה-9, מציין את היפוליטוס כאחד מהמקורות עליהם נסמך אודות חיי הבתולה הקדושה. קטע אחר מוסר כי לאחר עליית ישו השמימה, המשיכה מרים להתגורר בירושלים בבית שנרכש על ידי יוחנן השליח באמצעות הירושה מאביו זבדי (אנ'). מסורת זו אודות בית מרים בירושלים נזכרת לראשונה על ידי סופרוניוס מירושלים (מת בשנת 638). בהתבסס על עדויות כאלה, תקופת פעילותו של היפוליטוס הייתה בערך בין השנים 650 ל-750.
המהדורה הראשונה של חלקים שנשתמרו מהכרוניקה פורסמה על ידי עמנואל שלסטראטה (אנ') בשנת 1692. הטקסט נערך שוב על ידי ז'אק פול מין (אנ') ב-"Patrologia Graeca" (אנ'). מהדורה ביקורתית יצאה לאור בשנת 1898 בידי פרנץ דיקאמפ.
הערות שוליים

↑  Rainer Riesner (1998). Paul's early period: chronology, mission strategy, theology. Wm. Eerdmans Publishing. p. 120
↑  Antiquitas Ecclesiæ dissertationibus, monimentis ac notis illustrata, Rome, 1692, 510-513.
↑  PG 117, טורים 1025–1056.
↑  Franz Diekamp, Hippolytos von Theben. Texte und Untersuchungen, Münster, Aschendorff, 1898.
| --- | --- |
בקרת זהויות :  CiNii: DA17054784  GND: 100967809  NTA: 073852678  SUDOC: 169544567  VcBA: 495/146818  VIAF: 311398673   WorldCat (עם VIAF): 311398673 
ערך זה הוא קצרמרבנושא סופרים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היפוליטוס מתבאי".
האק סיד

| --- | --- |

סיד ב-2007
 לידה:  15 בינואר 1969 (בן 55) סנטה קלרה, ארצות הברית 
 מידע כללי
 מדינה:  ארצות הברית 
 השכלה:  המכון הטכנולוגי של קליפורניה  Corvallis High School 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר (2020)
 הישגים
 שיאים אישיים:  4 צמידי אליפות העולם בפוקר זכייה בסבב הפוקר העולמי
 
האקלברי (האק) סיד (באנגלית: Huckleberry (Huck) Seed; נולד ב-15 בינואר 1969) הוא שחקן פוקר אמריקאי, זוכה האירוע המרכזי של אליפות העולם בפוקר ב-1996. בשנת 2020 נבחר להיכל התהילה של הפוקר.
פוקר

סיד זכה בצמיד אליפות העולם בפוקר הראשון שלו בטורניר פוט-לימיט אומהה ב-1994. ב-1996 זכה באירוע המרכזי באליפות העולם ובצמיד השני שלו, ובפרס של מיליון דולר. ב-1999 הגיע שוב לשולחן הגמר באירוע המרכזי, אך סיים במקום השישי. בצמיד השלישי והרביעי שלו הוא זכה ב-2000 וב-2003 בטורנירי Razz.
ב-2009 זכה באליפות הראש-בראש של NBC, וב-2010 בטורניר המוזמנים בלבד של זוכי צמידי העבר.
במשך שנים רבות סיד שיחק בטורנירים תחת חסותם של "Full Tilt Poker", לרוב כשהוא לבוש בחולצת כדורסל עם הלוגו של אתר הפוקר.
ב-2020 נבחר להיכל התהילה של הפוקר.
נכון לפברואר 2022, סיד זכה בסך של כ-7.6 מיליון דולר מטורנירי פוקר, כשמתוכם כ-3.6 מיליון דולר בסבב אליפות העולם.
פוקר > צמידי אליפות העולם בפוקר

| שנה | טורניר | פרס |
| --- | --- | --- |
| 1994 | $2,500 Pot Limit Omaha | $167,000 |
| 1996 | $10,000 No Limit Hold'em World Championship | $1,000,000 |
| 2000 | $1,500 Razz | $77,400 |
| 2003 | $5,000 Razz | $71,500 |
חיים אישיים

סיד למד הנדסת חשמל במכון הטכנולוגי של קליפורניה ושיחק בקבוצת הכדורסל של המכללה. ב-1989 הוא לקח הפסקה מהלימודים בכדי ללמוד פוקר, ולא חזר ללימודים.
סיד מוכר כמשתתף קבוע בהתערבויות שונות. בין היתר על כך שיוכל לחבוט מתחת ל-100 ב-4 משחקי גולף עם 3 מחבטים בלבד, יוכל לצוף במשך 24 שעות בים בלי לגעת בקרקעית, להעביר שנה שלמה בלי להתגלח, לבצע גלגלון אחורה ממצב עמידה, לרוץ מיל בפחות מ-4 דקות ו-40 שניות, לרוץ מיל אחורה בפחות מ-10 דקות, והתערבויות רבות אחרות.
הערות שוליים

↑  Huck Seed Wins the 2009 NBC National Heads-Up Poker Championship, באתר CardPlayer, ‏8 במרץ 2009 (באנגלית)
↑  Chad Holloway,‏ Huck Seed Inducted into Poker Hall of Fame, באתר PokerNews,‏ 30 בדצמבר 2020 (באנגלית)
↑  Huck Seed: The King of Prop Bets, באתר Upswing Poker (באנגלית)
החלטה 465 של מועצת הביטחון של האו"ם

| --- | --- |

השטחים הפלסטיניים
 תאריך:  1 במרץ 1980
 ישיבה מספר:  2,203
 קוד:  S/RES/465 (מסמך)
 נושא:  התנחלות 
 סיכום הצבעה:  15 הצביעו בעד 0 הצביעו נגד 0 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין סין צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1955–1980) ברית המועצות
 חברות לא קבועות:  בנגלדש בנגלדש גרמניה המזרחית גרמניה המזרחית ג'מייקה ג'מייקה מקסיקו מקסיקו ניז'ר ניז'ר נורווגיה נורווגיה הפיליפינים הפיליפינים פורטוגל פורטוגל תוניסיה תוניסיה זמביה זמביה
 
החלטה 465 היא החלטה של מועצת הביטחון של האו"ם שנתקבלה במועצת הביטחון של האומות המאוחדות ב-1 במרץ 1980, והיא עוסקת בבנייה הישראלית בשטחים שנכבשו על ידה במהלך מלחמת ששת הימים; הגדה המערבית, רצועת עזה, מזרח ירושלים ורמת הגולן ועל מניעת יציאתו של ראש עיריית חברון להגיע אל מוסדות האו"ם בארצות הברית. ההחלטה התקבלה פה אחד על ידי כל חמש עשרה המדינות החברות במועצת הביטחון של האו"ם.
ההחלטה מגנה את חוסר שיתוף הפעולה של ממשלת ישראל עם המשלחת שהוקמה לאחר החלטה 446 של מועצת הביטחון של האו"ם.
ההחלטה מגנה גם את החלטת ממשלת ישראל לתמוך במפעל ההתנחלויות בשטחים שנכבשו במהלך מלחמת ששת הימים כולל מזרח ירושלים וההשלכות על האוכלוסייה הערבית בשטחים הללו כתוצאה מהבנייה.
ההחלטה שמה דגש רב על ההשלכות העתידיות החמורות של מדיניות ההתנחלויות על כל ניסיון להגיע לשלום ישים, הוגן וארוך טווח במזרח התיכון.
סעיפי ההחלטה

גינוי חריף על החלטת ישראל למנוע את הגעתו של ראש עיריית חברון, פאהד קוואסמה, אל מוסדות האו"ם בארצות הברית.
המועצה נחושה על כך שכל הפעולות שננקטו על ידי ישראל על מנת לשנות את האופי, הדמוגרפיה והמוסדות של השטחים שנכבשו ב-1967 כולל ירושלים המזרחית, אינם בעלי בסיס חוקי ומדניותה של ממשלת ישראל להעביר אזרחים אל שטחים אלו, דהיינו הקמת התנחלויות, מהווים הפרה בוטה של אמנת ז'נבה הרביעית. כמו כן, מדיניות זאת מהווה מכשול רציני על מנת להגיע לשלום ישים, צודק וארוך טווח במזרח התיכון.
המועצה מגנה את ההמשך והנחישות שבה ישראל פועלת לשם מדיניות הבנייה בשטחים וקוראת לממשלת ישראל ולאזרחי ישראל לפרק את ההתנחלויות הקיימות ולהפסיק באופן בהול את התכנון, ההקמה והבנייה של התנחלויות בשטחים הערבים שנכבשו בשנת 1967 כולל מזרח ירושלים.
המועצה קוראת לכל המדינות לא לעזור לישראל בשום דרך שקשורה לבנייה בשטחים שנכבשו ב-1967.